Názov kvalifikácie:	Pedikér	
Číselné označenie kvalifikácie
SK ISCO- 08:	5142002
	
Povolanie, ktorého sa kvalifikácia týka:	514 Kaderníci, kozmetici a podobní pracovníci	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard:	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	
284 hodín	
Z toho teoretická príprava:
Z toho praktická príprava:	104 hodín

180 hodín	
Doklad o nadobudnutej kvalifikácii: 	Osvedčenie o úplnej kvalifikácii	
Kvalifikačný štandard pre ISDV

Odborné vedomosti 	Odborné zručnosti	
PEDIKÉR vie/pozná:
-	anatómiu nechtu, skladbu nechtu,
-	popísať zmeny na nechtoch súvisiace s poruchami zdravia,
-	ošetrujúce prípravky na poškodené prirodzené nechty (suché, lámavé, mäkké) a dokáže ich aplikovať na základe analýzy nechtov,
-	vymenovať dôležité funkcie dolnej končatiny,
-	kožné zmeny na dolnej končatine,
-	osobitné formy stvrdnutej kože, vírusové ochorenia (obyčajné bradavice, kurie oká – výskyt, prejavy, liečba, povolené úkony v pedikérskych službách),
-	mykotické infekcie, alergie, benígne a malígne kožné zmeny (výskyt, prejavy, liečba, povolené úkony v pedikérskych službách),
-	pracovné postupy pri mokrej, suchej pedikúre, modelovaní nechtov, lakovanie nechtov,
-	charakterizovať pracovné nástroje a popísať ich použitie,
-	materiály, ich zložky, ktoré sa používajú v pedikúre na ošetrenie prirodzených nechtov (biologicky aktívne látky, gély, AHA kyseliny, vosky, oleje) a pri modelovaní nechtov (rozpúšťadlá, laky),
-	ortopedické vady a choroby pedikérskej praxe,
-	odlišnosti pokožky tváre od pokožky nôh v súvislosti s ošetrujúcimi prípravkami na hydratáciu a ošetrujúcimi prípravkami s obsahom tuku a olejov,
-	chemické zloženie prípravkov (lakov, rozpúšťadiel) v prevencii proti alergiám, ale aj v predchádzaní požiarom. 	PEDIKÉR je zručný v oblasti:
-	práce podľa zásad bezpečnosti a ochrany zdravia pri práci, v súlade s hygienickými predpismi v oblasti pedikúry,
-	ovládania prevádzkového poriadku, dezinfekcie, dezinsekcie, sterilizácie a jej druhov, vybavenia pedikérskej prevádzky,
-	používania pracovných nástrojov potrebných k výkonu pedikérskych služieb,
-	diagnostiky (analýzy) aktuálneho stavu chodidla, pokožky nôh, nechtov – zostavenie ošetrujúcich krokov,
-	použitia vhodných ošetrujúcich prípravkov s ich popisom účinkov na ošetrenie normálnej, suchej, potivej pokožky nôh,
-	ošetrenia diabetickej nohy v pedikúre,
-	ošetrenia zhrubnutej a popraskanej pokožky na chodidle, 
-	ošetrenia zarastených nechtov,
-	ošetrenia kurieho oka,
-	ošetrenia pľuzgierikov na nohe,
-	pracovného postupu pri nechtovej náhrade,
-	masáže nôh,
-	prípravy regeneračných a relaxačných doplnkových ošetrení: peeling, relaxačné kúpele nôh, masky, zábaly,
-	lakovania nechtov,
-	modelovania nechtov, zdobenia nechtov.	

Hodnotiaci štandard pre ISDV

Predmetom overenia a hodnotenia  bude:

Prehľad teoretických vedomostí z  technológie pracovných postupov v pedikúre:

-	členenie a vybavenie prevádzky
-	prevádzkový poriadok
-	technologický postup pri bezpečnosti a hygienické predpisy
-	prístrojové vybavenie prevádzky
-	solux, darsonvalizačný prístroj, bioptronová lampa, ultrazvuk, parafínová vanička
-	technologický postup pri používaní prístrojov 
-	údržbu a starostlivosť o prístrojové vybavenie, BOZP
-	hygienu prevádzky a povinnosti prevádzkovateľa
-	smernicu a epidemiologický stav v prevádzke
-	povinnosti prevádzkovateľa a technologický postup pri hygiene na pracovisku
-	dezinfekciu, dezinsekciu, sterilizáciu – definícia príprav
-	anatómiu nechtu, typy nechtov a ich architektúru
-	anatómiu nechtu
-	typy nechtov a ich korekciu
-	technologický postup pri lakovaní, dekorácii nechtov a pracovné pomôcky
-	masáž nôh
-	technologický postup pri masáži nôh
-	prípravky na masáž
-	fázy a ťahy masáže
-	význam masáže nôh
-	kúpele nôh a ich rozdelenie
-	technologický postup pri príprave kúpeľa
-	prípravky a prísady do kúpeľa
-	rozdelenie kúpeľa, hygienické predpisy pri kúpeli
-	využitie a účinky kúpeľa
-	obuv a správne obúvanie
-	ortopedické vložky
-	ortopedické pomôcky a ich využitie
-	ortopedické choroby a podporné prístroje na ich liečbu
-	pedikúru mokrú
-	technologický postup pri mokrej pedikúre
-	prípravky na mokrú pedikúru
-	pomôcky na mokrú pedikúru
-	nástroje a ich údržbu
-	dovolené a zakázané úkony
-	suchú pedikúru
-	technologický postup a nástrojové vybavenie pri suchej pedikúre
-	prípravky a pomôcky na suchú pedikúru
-	gymnastiku nôh
-	definíciu a význam depilácie a epilácie
-	technologický postup pri depilácii a epilácii
-	prípravky a pomôcky používané pri depilácii a epilácii
-	umelé nechty
-	technologický postup pri aplikácii umelých nechtov
-	typy nechtov
-	pomôcky a prípravky na umelé nechty
-	gélové nechty
-	technologický postup pri aplikácii gélových nechtov
-	prípravky a pomôcky na gélové nechty
-	dekorácie nechtov
-	akrylové nechty
-	technologický postup pri aplikácii akrylových nechtov
-	prípravky a pomôcky na akrylové nechty
-	dekoráciu nechtov
-	komplexné opatrenia, ktoré vedú k odstraňovaniu a usmrcovaniu mikroorganizmov v prostredí (ďalej dezinfekcia, sterilizácia, dekontaminácia, zdravotné riziká)
-	mechanické poškodenie pokožky, kurie oká, druhy kurieho oka
-	vírusové ochorenia, ekzémy, mykotické infekcie nechtov a kože
-	choroby nechtov, benígne a malígne kožné zmeny
-	skladbu kože, funkciu kože, biochemické procesy prebiehajúce v pokožke
-	zmeny na nechtoch súvisiace s poruchami zdravia
-	doporučené ošetrenie, ošetrujúce prípravky pre normálne, poškodené, mäkké a flexibilné nechty
-	ortopedické vady v pedikérskej praxi
-	pracovné nástroje, ich použitie
-	kozmetické prípravky na ošetrenie nechtov (vitamíny, antioxidanty, oleje, parafín, AHA kyseliny, peelingy)
-	kozmetické prípravky používané pri modelovaní nechtov
-	laky, zloženie lakov
-	diagnostiku aktuálneho stavu kvality prirodzených nechtov, zostavenie ošetrujúcich krokov, doporučené kozmetické prípravky (regeneračné, zábaly, atď.), poradenskú činnosť
-	dovolené a zakázané úkony pri pedikúre
-	nástroje a ich údržbu, BOZP
-	použitie Nail art-u 

Praktická realizácia a predvedenie komplexnej úlohy:

Kompletné kozmetické ošetrenie nôh

-	privítajte zákazníčku,
-	preveďte dané úkony s dodržaním technologického postupu, 
-	dodržiavajte zásady bezpečnosti a ochrany zdravia pri práci,
-	pripravte si pomôcky, prípravky a nástroje na vykonanie úlohy na prevedenie:
-	pedikúry mokrej,
-	veľkej masáže nôh(brať ohľad na indikácie a kontraindikácie), 
-	vykonanie peelingu, 
-	zdobenia nechtov,
-	pedikúry suchej, 
-	veľkej masáže nôh s prihliadnutím na indikácie a kontraindikácie, 
-	peelingu nôh, 
-	aplikácie parafínového zábalu,
-	lakovanie nechtov na nohe,
-	gélových nechtov, 
-	akrylových nechtov,
-	lakovania nechtov francúzskou manikúrou so zdobením nechtov,
-	depilácie dolných končatín ,
-	pedikúry mokrej, 
-	pedikúry suchej
-	diagnostiky (analýza kvality prirodzených nechtov),
-	vhodnej voľby ošetrovacích krokov, ich popisu,
-	prípravy pracovných nástrojov (ich popis a opis použitia počas pracovného úkonu),
-	prípravy ošetrujúcich regeneračných prípravkov (popis účinných zložiek v nich),
-	prevedenia mokrej pedikúry (dezinfikovanie vaničky, dezinfikovanie nástrojov, namáčanie, ostrihanie nechtov kliešťami, zatláčanie kože okolo nechtov, odstránenie hyperkeratózy, zabrúsenie pokožky pilníkom na spodnej časti chodidla, dohladenie pokožky chodidiel – spodnej a vrchnej časti chodidla),
-	starostlivosti o nohy (peeling, zábaly, masáž nôh),
-	zdobenia nechtov.